Document ID: 32005L0037

KOMISIJAS DIREKTĪVA 2005/37/EK
(2005. gada 3. jūnijs),
ar ko groza Padomes Direktīvu 86/362/EEK un 90/642/EEK par pesticīdu atliekvielu maksimāli pieļaujamo daudzumu noteikšanu labībā un uz tās un konkrētos augu izcelsmes produktos, ieskaitot augļus un dārzeņus
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1986. gada 24. jūlija Direktīvu 86/362/EEK par pesticīdu atliekvielu maksimāli pieļaujamā daudzumu noteikšanu labībā un uz tās (1), un jo īpaši tās 10. pantu,
ņemot vērā Padomes 1990. gada 27. novembra Direktīvu 90/642/EEK par pesticīdu atliekvielu maksimāli pieļaujamā daudzuma noteikšanu konkrētos augu izcelsmes produktos un uz tiem, ieskaitot augļus un dārzeņus (2), un jo īpaši tās 7. pantu,
ņemot vērā Padomes 1991. gada 15. jūlija Direktīvu 91/414/EEK attiecībā uz augu aizsardzības produktu izvietojumu tirgū (3), un jo īpaši tās 4. panta 1. punkta f) apakšpunktu,
tā kā:
(1)
Turpmāk minētās esošās aktīvās vielas ir iekļautas Direktīvas 91/414/EEK I pielikumā: maleīnskābes hidrazīds ar Komisijas Direktīvu 2003/31/EK (4), propizamīds ar Komisijas Direktīvu 2003/39/EK (5) un mekoprops un mekoprops-P ar Komisijas Direktīvu 2003/70/EK (6).
(2)
Jaunās aktīvās vielas ir izoksaflutols, trifloksistrobīns, karfentrazonetils un fenamidons un tās ir iekļautas Direktīvas 91/414/EEK I pielikumā ar Komisijas Direktīvu 2003/68/EK (7).
(3)
Attiecīgo aktīvo vielu iekļaušana Direktīvas 91/414/EEK I pielikumā pamatojas uz iesniegtās informācijas izvērtējuma par ierosināto izmantošanu. Informācija attiecībā uz šo lietošanu ir dažu dalībvalstu pieņemta saskaņā ar Direktīvas 91/414/EEK 4. panta 1. punkta f) apakšpunktu. Pieejamā informācija ir izskatīta un ir pietiekama, lai ļautu noteikt konkrētu maksimālo atliekvielu līmeni (MAL).
(4)
Ja nav noteikts Kopienas MAL vai pagaidu MAL, dalībvalstis nosaka valsts pagaidu MAL saskaņā ar Direktīvas 91/414/EEK 4. panta 1. punkta f) apakšpunktu pirms atļaut izmantot augu aizsardzības produktus, kas satur šīs vielas.
(5)
Kopienas MAL un Pārtikas kodeksa ieteicamie līmeņi ir noteikti un novērtēti līdzīgās procedūrās. Maleīnskābes hidrazīdam ir ierobežots kodeksā iekļauto maksimālo atliekvielu līmeņu skaits. Kopienas Direktīvā 90/642/EEK ir jau noteikti maksimālie atliekvielu līmeņi šādām vielām: maleīnskābes hidrazīdam (Padomes Direktīva 93/58/EEK (8)) un Direktīvā 86/362/EEK un 90/642/EEK šādām vielām: propizamīdam (Padomes Direktīvas 96/32/EK (9) un 96/33/EK (10)). Tie ir ņemti vērā, nosakot saistītos MAL ar šīs direktīvas izdarītajiem pielāgojumiem. Kodeksā iekļauto maksimālo atliekvielu līmeņi, kurus ieteiks anulēt tuvākajā laikā, netika ņemti vērā. MAL, kas pamatojas uz kodeksā iekļauto maksimālo atliekvielu līmeņiem, ir izvērtēts attiecībā uz patērētājam radīto risku. Riski nav konstatēti, ja izmanto toksikoloģiskos beigu punktus, kuru pamatojums ņemts no Komisijai pieejamiem pētījumiem.
(6)
Attiecībā uz Direktīvas 91/414/EEK I pielikuma attiecīgo aktīvo vielu iekļaušanu Komisijas pārskata ziņojumu veidā tika pabeigts tehniskais un zinātniskais novērtējums. Novērtējums attiecībā uz minētajām vielām pabeigts datumos, kas norādīti Komisijas Direktīvā minētajā 1. un 2. apsvērumā. Šie ziņojumi noteica pieļaujamo diennakts devu (PDD) un vajadzības gadījumā akūto standartdevu (ASD) attiecīgajām vielām. Tas, kā ar attiecīgo aktīvo vielu apstrādāti pārtikas produktu ietekmē patērētājus, ir novērtēts saskaņā ar Kopienas procedūrām. Vērā ir ņemtas arī pamatnostādnes, kuras ir publicējusi Pasaules Veselības organizācija (11), un Augu zinātniskā komitejas atzinums par izmantoto metodoloģiju (12). Ir secināts, ka ieteiktie maksimālie atliekvielu līmeņi neizraisīs minēto PDD vai ASD pārsniegšanu.
(7)
Lai nodrošinātu to, ka patērētājs ir atbilstoši pasargāts no atliekvielu ietekmes, kas rodas no neatļautas augu aizsardzības produktu izmantošanas, konkrētām produktu/pesticīdu kombinācijām ir jānosaka pagaidu MAL, kas atbilst minimālajam analītiski nosakāmajam līmenim.
(8)
Nosakot šādu pagaidu MAL Kopienas līmeni, dalībvalstīm var noteikt pagaidu MAL attiecīgajām vielām saskaņā ar Direktīvas 91/414/EEK 4. panta 1. punkta f) apakšpunktu un VI pielikumu. Četru gadu laikposms ir uzskatāms par pietiekamu, lai turpmāk atļautu izmantot attiecīgās aktīvās vielas. Pagaidu MAL tādā gadījumā ir jākļūst galīgam.
(9)
Tāpēc jāpievieno vai jāaizvieto visas pesticīdu atliekvielas, kas rodas no šo augu aizsardzības produktu lietošanas, Direktīvas 86/362/EEK un 90/642/EEK pielikumos, lai būtu iespējama pareiza uzraudzība un kontrole attiecībā uz to izmantošanas aizliegumu, kā arī lai aizsargātu patērētāju. Ja MAL jau ir noteikti šo direktīvu pielikumos, tie ir jāgroza. Ja MAL nav noteikts, tas ir jānosaka.
(10)
Tāpēc atbilstoši ir jāgroza Direktīva 86/362/EEK un 90/642/EEK.
(11)
Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO DIREKTĪVU.
1. pants
Direktīva 86/362/EEK tiek grozīta šādi:
a)
II pielikuma A daļā iekļauj maksimālo pesticīdu atliekvielu līmeni izoksaflutolam, trifloksistrobīnam, karfentrazonetilam, mekopropam, mekopropam-P, maleīnskābes hidrazīdam un fenamidonam, kā tas ir norādīts šīs direktīvas I pielikumā;
b)
II pielikuma A daļā aizstāj maksimālos pesticīdu atliekvielu līmeņus propizamīdam ar tiem, kas ir uzskaitīti šīs direktīvas II pielikumā.
2. pants
Direktīva 90/642/EEK tiek grozīta šādi:
a)
II pielikumā iekļauj maksimālo pesticīdu atliekvielu līmeni izoksaflutolam, trifloksistrobīnam, etilkartentrazonam, mekopropam, mekopropam-P un fenamidonam, kā tas ir norādīts šīs direktīvas III pielikumā;
b)
II pielikumā aizstāj maksimālos pesticīdu atliekvielu līmeņus propizamīdam un maleīnskābes hidrazīdam ar tiem, kas ir iekļauti šīs direktīvas IV pielikumā.
3. pants
1. Dalībvalstis pieņem un publicē ne vēlāk kā 2005. gada 4. decembrī likumus, regulas un administratīvos noteikumus, kuriem jāatbilst šai direktīvai. Tās nekavējoties nosūta Komisijai šo noteikumu tekstus un minēto noteikumu un šīs direktīvas korelācijas tabulu.
Dalībvalstis piemēro šos noteikumus sakot no 2006. gada 4. decembra.
Kad dalībvalstis ir pieņēmušas šos noteikumus, tās iekļauj atsauci uz šo direktīvu vai pievieno šādu atsauci to oficiālās publicēšanas gadījumā. Dalībvalstis lemj, kā izdarāma šāda veida atsauce.
2. Dalībvalstis nosūta Komisijai valsts tiesību aktu galveno noteikumu tekstus, kuru tās ir pieņēmušas šīs direktīvas piemērošanas jomā.
4. pants
Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
5. pants
Direktīva ir adresēta dalībvalstīm.
Briselē, 2005. gada 3. jūnijā

Labels: 7
20
17
6